paragraph_text: Nogajski jezik (ISO 639-3: nog), jezik malenog turskog naroda Nogajaca, koji žive u europskom dijelu Rusije na sjeveru Kavkaza. Postoje tri osnovne etnolingvističke skupine, to su Crni ili Sjeverni ili Qara-Nogajci koji govore sjeverni ili crnonogajski u području Dagestana; Bijeli ili zapadni ili Aqnogajci u području Kubana; i centralni ili vlastiti u Stavropolju.